pythainlp/thaigov-v2-corpus-22032023 huggingface dataset:
วันพฤหัสบดีที่ 15 ธันวาคม 2565
รมต.ธนกร ชื่นชมทุกภาคส่วนร่วมกันจัดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 ย้ำชัด นายกฯ ให้ความสำคัญในการขับเคลื่อนสังคมอย่างเท่าเทียมทุกด้าน
รมต.ธนกร ชื่นชมทุกภาคส่วนร่วมกันจัดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 ย้ำชัด นายกฯ ให้ความสำคัญในการขับเคลื่อนสังคมอย่างเท่าเทียมทุกด้าน แบบไม่ทิ้งใครไว้ข้างหลัง มาโดยตลอด
วันนี้ (15 ธันวาคม 2565) เมื่อเวลา 13.00 น. นายธนกร วังบุญคงชนะ รัฐมนตรีประจำสำนักนายกรัฐมนตรี เป็นประธานในการเปิดงานคิกออฟประเทศไทย เมืองอารยสถาปัตย์ เมืองศูนย์กลางสุขภาพ เมืองท่องเที่ยวที่ไม่ทิ้งใครไว้ข้างหลัง “Thailand Friendly Design Expo 2022” พร้อมกันนี้ ได้มอบรางวัล FD Awards แก่ผู้ที่ได้รับรางวัล จำนวน 20 รางวัล ณ เวทีกลาง ฮอลล์ 102 ไบเทค บางนา
รัฐมนตรีประจำสำนักนายกรัฐมนตรีกล่าวว่า การจัดงานมหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 นั้น ถือเป็นงานที่มุ่งมั่นขับเคลื่อนอารยสถาปัตย์ (Friendly Design) ขจัดความเหลื่อมล้ำในสังคมซึ่งเป็นสิ่งที่สอดคล้องกับนโยบายของรัฐบาล และ พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ก็ได้ให้ความสำคัญกับเรื่องดังกล่าวมาโดยตลอด ซึ่งจะเห็นได้จากแผนพัฒนาคุณภาพชีวิตคนพิการแห่งชาติ ฉบับที่ 5 พ.ศ. 2560-2565 ที่ได้กำหนดยุทธศาสตร์แห่งความเท่าเทียมเอาไว้
“ปัจจุบันประเทศไทยได้ก้าวสู่สังคมผู้สูงวัยอย่างสมบูรณ์ กล่าวคือมีผู้สูงอายุมากถึง 13 ล้านคน อีกทั้งมีจำนวนคนพิการมากถึง 2.1 ล้านคน เรื่องอารยสถาปัตย์จึงมีความสำคัญอย่างมาก รัฐบาลมีนโยบายในการส่งเสริมอารยสถาปัตย์ ในสถานที่ราชการ แหล่งท่องเที่ยว ศาสนสถาน ระบบขนส่งมวลชน และระบบการให้บริการของรัฐอย่างต่อเนื่อง เพื่อรองรับคนทุกเพศ ทุกวัย ทุกสภาพร่างกาย ได้เข้าถึงบริการของรัฐอย่างเท่าเทียม” นายธนกร กล่าว
พร้อมกันนี้ รัฐมนตรีประจำสำนักนายกรัฐมนตรี ยังกล่าวอีกว่าตนเองขอชื่นชมขอขอบคุณทุกภาคส่วน ทั้งภาครัฐ ภาคเอกชน และภาคประชาชน ที่ร่วมกันสร้างสรรค์ Thailand Friendly Design Expo 2022 มหกรรมอารยสถาปัตย์ และนวัตกรรมสุขภาพเพื่อคนทั้งมวล ครั้งที่ 6 ซึ่งถือเป็นอีกหนึ่งงานคุณภาพที่สร้างสรรค์สังคมที่ยอดเยี่ยม
“รัฐบาลโดย พล.อ.ประยุทธ์ จันทร์โอชา พร้อมที่จะเป็นส่วนสำคัญในการสร้างความตระหนักรู้เรื่องอารยสถาปัตย์และพัฒนาคุณภาพชีวิตของคนทั้งมวล รวมถึงการขับเคลื่อนและพัฒนาเศรษฐกิจ สังคม และขับเคลื่อนประเทศไทยสู่เมืองอารยสถาปัตย์ เมืองศูนย์กลางสุขภาพ และเมืองท่องเที่ยวที่ไม่ทิ้งใครไว้ข้างหลังอย่างยั่งยืนสืบต่อไป” รมต.ธนกร กล่าวในตอนท้าย
วันพฤหัสบดีที่ 15 ธันวาคม 2565
รองปลัดเกษตรฯ เป็นประธานการประชุมคณะอนุกรรมการวัตถุดิบสมุนไพร ครั้งที่ 2/2565
รองปลัดเกษตรฯ เป็นประธานการประชุมคณะอนุกรรมการวัตถุดิบสมุนไพร ครั้งที่ 2/2565
วันพุธที่ 14 ธันวาคม 2565 เวลา 09.30 น. ปลัดกระทรวงเกษตรและสหกรณ์ ได้มอบหมายให้ นายอภัย สุทธิสังข์ รองปลัดกระทรวงเกษตรและสหกรณ์ เป็นประธานการประชุมคณะอนุกรรมการวัตถุดิบสมุนไพร ครั้งที่ 2/2565 ณ ห้องประชุมกระทรวงเกษตรและสหกรณ์ ห้อง 134-135 และผ่านระบบ Zoom Meeting โดยมีประเด็นที่สำคัญในที่ประชุมคือ
1) การส่งเสริมกลุ่มกลุ่มเกษตรกร สหกรณ์ วิสาหกิจชุมชนที่มีศักยภาพ ที่หน่วยงานมีการส่งเสริมการผลิตสมุนไพร/การจัดทำฐานข้อมูลสมุนไพรกระทรวงเกษตรและสหกรณ์
2) โครงการพัฒนาเมืองสมุนไพร (Herbal City) ประเด็นการตรวจราชการแบบบูรณาการ
3) การขับเคลื่อนแผนงาน/โครงการ ของหน่วยงานที่สนับสนุนแผนปฏิบัติการด้านสมุนไพรแห่งชาติ ฉบับที่ 2 พ.ศ.2566-2570 ปีงบประมาณ 25669
4) การดำเนินการตามประกาศคณะกรรมการนโยบายสมุนไพรแห่งชาติ เรื่อง มาตรการส่งเสริมการผลิตสมุนไพรเพื่อใช้เป็นวัตถุดิบในการผลิตผลิตภัณฑ์สมุนไพร ตามแนวทางเกษตรปลอดภัย พ.ศ.2565
5) ข้อแก้ไข คำสั่งคณะอนุกรรมการวัตถุดิบสมุนไพร ที่ 1/2565 เรื่อง แต่งตั้งคณะทำงานขับเคลื่อนพัฒนาผลิตผลสมุนไพรที่มีศักยภาพ คณะที่ 2 คณะทำงานจัดทำระบบฐานข้อมูลพื้นสมุนไพร
วันพฤหัสบดีที่ 15 ธันวาคม 2565
บสย. คว้ารางวัลสุดยอดหน่วยงานภาครัฐ “สำเภา-นาวาทอง” ประจำปี 2565
บสย. รับรางวัลสุดยอดหน่วยงานภาครัฐ ด้านการอำนวยความสะดวกภาคธุรกิจ “สำเภา-นาวาทอง” ประจำปี 2565  กลุ่มหน่วยงานเพิ่มประสิทธิภาพ ประเภทหน่วยงานระดับ “กระบวนงาน” การดำเนินงานของ “ศูนย์ที่ปรึกษาทางการเงิน SMEs “ (บสย. F.A. Center)
นายสิทธิกร ดิเรกสุนทร กรรมการและผู้จัดการทั่วไป บรรษัทประกันสินเชื่ออุตสาหกรรมขนาดย่อม (บสย.) รับรางวัลสุดยอดหน่วยงานภาครัฐ ด้านการอำนวยความสะดวกภาคธุรกิจ “สำเภา-นาวาทอง” ประจำปี 2565 กลุ่มหน่วยงานเพิ่มประสิทธิภาพ ประเภทหน่วยงานระดับ “กระบวนงาน” การดำเนินงานของ “ศูนย์ที่ปรึกษาทางการเงิน SMEs “ (บสย. F.A. Center) โดยได้รับเกียรติจาก ดร.วิษณุ เครืองาม รองนายกรัฐมนตรี เป็นประธานในพิธีมอบรางวัล ร่วมด้วยนายสนั่น อังอุบลกุล ประธานกรรมการ หอการค้าไทยและสภาหอการค้าแห่งประเทศไทย นายสุรงค์ บูลกุล รองประธานกรรมการ และประธานคณะกรรมการสนับสนุนการลงทุนและอำนวยความสะดวกในการดำเนินธุรกิจ จัดโดย หอการค้าไทยและสภาหอการค้าแห่งประเทศไทย เมื่อวันที่ 14 ธันวาคม 2565 ณ มหาวิทยาลัยหอการค้าไทย
“ศูนย์ที่ปรึกษาการเงิน SMEs “ (บสย. F.A. Center) เป็นการพัฒนาโมเดลให้คำปรึกษาทางการเงินฟรี ที่ประสบความสำเร็จอย่างรวดเร็ว ทั้งด้านการเพิ่มประสิทธิภาพการให้ความรู้ทางการเงิน การให้คำปรึกษาแก้ไขหนี้สินของ SMEs การบูรณาการทำงานของ บสย. ลดขั้นตอนและเวลาการทำงานซ้ำซ้อน ช่วยให้ผู้ประกอบการ SMEs เข้าถึงบริการขอรับบริการปรึกษาทางธุรกิจและการแก้ไขปัญหาหนี้สินให้ SMEs ผ่านเกณฑ์การคัดเลือกทั้ง 4 มิติ ได้แก่
1. มิติด้านประสิทธิภาพการให้บริการ ยกระดับการบริการสู่ Digital Technology Platform และ e -Service พัฒนาช่องทางการบริการผ่าน Line TCG First เพิ่มประสิทธิภาพการติดตามและนัดหมาย สามารถช่วยลดขั้นตอนการทำงานมากกว่า 12 ชั่วโมง ตอบโจทย์ยุทธศาสตร์และแผนงานองค์กร และตอบสนองนโยบายกระทรวงการคลัง Financial literacy และ Big Data
2. มิติด้านการขับเคลื่อนเศรษฐกิจ โดยสร้างผลประโยชน์ทางเศรษฐกิจ จากการใช้งบประมาณรัฐ ผ่านการค้ำประกันสินเชื่อ 3.มิติด้านการรับรู้ โดยมีผู้ขอใช้บริการปรึกษาทางการเงิน เพิ่มขึ้นแบบก้าวกระโดด ด้วยยอดลงทะเบียน ตั้งแต่ปี 2563 ถึงปัจจุบัน จำนวนกว่า 10,340 ราย สินเชื่อที่ต้องการกว่า 12,000 ล้านบาท และมียอดลงทะเบียนผ่านธนาคารแห่งประเทศไทย จำนวน 5,342 ราย โดยขอปรึกษาปรับโครงสร้างหนี้กว่า 80% และให้ความช่วยเหลือลูกหนี้ เพื่อแก้หนี้อย่างยั่งยืน โดยมีโครงการ บสย. พร้อมช่วย รองรับ จำนวนกว่า 9,800 ราย และได้รับการประนอมหนี้แล้วกว่า 4,785 ราย หรือ 50% และ 4. มิติด้านความร่วมมือและมีส่วนร่วมของภาคเอกชน
รางวัลสุดยอดหน่วยงานรัฐด้านการอำนวยความสะดวกภาคธุรกิจ รางวัล “สำเภา-นาวาทอง” ประจำปี 2565 เป็นรางวัลที่หอการค้าไทยและสภาหอการค้าแห่งประเทศไทย มอบให้กับหน่วยงานภาครัฐ โดยตระหนักถึงความทุ่มเทการทำงานของหน่วยงานภาครัฐ เพื่ออำนวยความสะดวกให้กับภาคธุรกิจได้มีความสะดวกรวดเร็ว ส่งผลต่อความสามารถในการแข่งขันทางธุรกิจ ในปีที่ผ่านมา กฎหมายและกฏระเบียบที่เกี่ยวข้องการอำนวยความสะดวกในการประกอบธุรกิจหรือ Regulatory Guillotine มีการปลดล็อกไปแล้วกว่า 938 กระบวนงาน จาก 1,094 นับว่ามีความก้าวหน้าและสัมฤทธิ์ผลไปมาก สำหรับปีนี้ได้คัดเลือกส่วนราชการที่มีการปรับปรุงกระบวนงานและลดอุปสรรคในการดำเนินธุรกิจอย่างเห็นผลเพื่อเข้ารับรางวัล รวม 3 กลุ่ม คือ 1. หน่วยงานระดับกระทรวง 2. หน่วยงานระดับกรม 3. หน่วยงานเพิ่มประสิทธิภาพกระบวนงาน
วันพฤหัสบดีที่ 15 ธันวาคม 2565
รมว.พม. หนุนสตรีมีส่วนร่วมและตัดสินใจทางการเมือง  ช่วยซ่อม - สร้าง - เสริมสังคมให้เข้มแข็ง
รมว.พม. หนุนสตรีมีส่วนร่วมและตัดสินใจทางการเมือง  ช่วยซ่อม - สร้าง - เสริมสังคมให้เข้มแข็ง
วันนี้ (15 ธ.ค. 65) เวลา 09.00 น. นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานในพิธีเปิดการสัมมนาเชิงปฏิบัติการเพื่อส่งเสริมสถานภาพการมีส่วนร่วมและการตัดสินใจของสตรีรุ่นที่ 1 ประกอบด้วย ผู้นำสตรี คณะกรรมพัฒนาสตรีจังหวัด และอาสาสมัครพัฒนาสังคมและความมั่นคงของมนุษย์ (อพม.) จาก 17 จังหวัดภาคเหนือ รวมทั้งเจ้าหน้าที่กระทรวง พม. จากกรมกิจการสตรีและสถาบันครอบครัวและสำนักงานพัฒนาสังคมและความมั่นคงของมนุษย์จังหวัดพิษณุโลก โดยมี นางจินตนา จันทร์บำรุง อธิบดีกรมกิจการสตรีและสถาบันครอบครัว กล่าวรายงาน ณ โรงแรมเรือนแพ รอยัลปาร์ค จังหวัดพิษณุโลก
นายจุติ กล่าวว่า กระทรวง พม. โดยกรมกิจการสตรีและสถาบันครอบครัว (สค.) ในฐานะหน่วยงานรับผิดชอบหลักของภาครัฐในการเสริมพลังสตรีและส่งเสริมความเสมอภาคระหว่างเพศ ด้วยการขับเคลื่อนนโยบายการเสริมพลัง (Empowerment) การพัฒนาทักษะ (Upskill) และเพิ่มศักยภาพของสตรีให้มีความมั่นใจในการเข้ามามีบทบาทหน้าที่และมีส่วนร่วมทางการบริหารและการตัดสินใจในระดับต่างๆ ทั้งนี้ จึงได้กำหนดจัดการสัมมนาเชิงปฏิบัติการเพื่อส่งเสริมสถานภาพการมีส่วนร่วมและการตัดสินใจของสตรี รุ่นที่ 1 เพื่อส่งเสริมให้สตรีมีความรู้ ความเข้าใจ และตระหนักในบทบาทหน้าที่ และเข้ามามีส่วนร่วมในการตัดสินใจในสังคม อันก่อให้เกิดกลไกสำคัญในการสร้างสังคมเสมอภาคและสร้างการมีส่วนร่วมของสตรีในการจัดทำนโยบายและมาตรการของรัฐบาล รวมทั้งเป็นพลังสำคัญในการขับเคลื่อนการพัฒนาที่มีความสมดุล นำไปสู่สังคมและประเทศที่มีความเข้มแข็งอย่างยั่งยืน
นายจุติ กล่าวเพิ่มเติมว่า วันนี้ สังคมไทยมีปัญหาอย่างมาก ซึ่งมีจำนวนครอบครัวที่มีปัญหาคิดเป็นร้อยละ 15 ของครอบครัวทั้งประเทศ และมีจำนวนสตรีคิดเป็นร้อยละ 51 ของประชากรทั้งประเทศ ดังนั้น สตรีควรเข้ามามีบทบาทในการซ่อม สร้าง เสริมสังคมให้เข้มแข็ง ซึ่งเมื่อ 2 ปีที่แล้ว ได้ทำโมเดลไว้และพบว่า สตรีที่มีการรับรู้ และได้รับการส่งเสริมศักยภาพ การแสดงออก นั้น จะมีความกล้าเข้ามามีส่วนร่วมทางการเมืองมากขึ้นกว่าที่เป็นอยู่ ซึ่งสตรีในจังหวัดพิษณุโลกที่ผ่านการอบรมลักษณะใกล้เคียงนี้ ได้มีการกลับเข้าไปสมัครเป็นผู้ใหญ่บ้าน ถึงแม้ว่าจะไม่ประสบความสำเร็จทุกคน แต่จะเห็นได้ว่าสตรีกล้าเข้ามามีบทบาททางการเมืองมากขึ้นหลายเท่า ซึ่งต่อไป เราจะทำเป็นโครงการแม่ไก่ ขยายต่อยอดไปยังภาคกลางและภาคใต้ ทั้งนี้ หากสตรีได้มีโอกาสเข้ามามีบทบาทและมีส่วนร่วมในการกำหนดชี้ชะตาประเทศมากขึ้น เชื่อว่าประเทศไทยจะไปได้ไกลกว่านี้แน่นอน
สำหรับการสัมมนาเชิงปฏิบัติการเพื่อส่งเสริมสถานภาพการมีส่วนร่วมและการตัดสินใจของสตรีรุ่นที่ 1 มีการปาฐกถาพิเศษเรื่อง "บทบาทของสตรีกับการส่งเสริมสถานภาพการมีส่วนร่วมและการตัดสินใจในระดับประเทศ" โดย นางพิกุลแก้ว ไกรฤกษ์ สมาชิกวุฒิสภา และการบรรยายเรื่อง "การเสริมสร้างพลังศักยภาพสตรีเพื่อพัฒนาชุมชน" โดย อาจารย์ชมภพูนุท นาครทรรพ รวมทั้งการให้ความรู้ที่เป็นประโยชน์ต่อการทำงานของสตรีในหัวข้อ 1) ศักดิ์ศรีความเป็นมนุษย์ ความเสมอภาคและการไม่เลือกปฏิบัติ 2) จิตสำนึกสาธารณะและการเป็นพลเมืองที่ตื่นรู้ของสตรี 3) การมีส่วนร่วมและการตัดสินใจของสตรีเพื่อการมีชีวิตที่ดีในสังคม 4) บทบาทและความสำคัญของสตรีในการมีส่วนร่วมและการตัดสินใจ 5) กฎหมายที่สตรีควรรู้เพื่อการมีส่วนร่วมและการตัดสินใจทางสังคม และ 6) การส่งเสริมและสนับสนุนให้สตรีมีส่วนร่วมในการตัดสินใจทางสังคม โดยคณะวิทยากรจากสมาคมส่งเสริมสิทธิและความเสมอภาค
วันพฤหัสบดีที่ 15 ธันวาคม 2565
​PM proposes 3 important agendas at ASEAN-EU Commemorative Summit
​PM proposes 3 important agendas at ASEAN-EU Commemorative Summit
December 14, 2022, at 14.45 hrs (Brussels local time), at the Europa Building, Brussels, Kingdom of Belgium, Deputy Secretary-General to the Prime Minister and Acting Government Spokesperson Anucha Burapachaisri disclosed that Prime Minister and Defense Minister Gen. Prayut Chan-o-cha, together with leaders/representatives of EU and ASEAN member states, attended the ASEAN-EU Commemorative Summit to mark the 45th anniversary of ASEAN-EU relations.
According to the Prime Minister, the first-ever summit between the leaders/representatives of 27 EU and 10 ASEAN member states reflects commitment of both the regions to work together in addressing problems, and bring about peace and people’s wellbeing. The past 45 years proves the importance and benefit of EU-ASEAN Strategic Partnership to both regions and the global community.
The Prime Minister also cited 3 important agendas that would contribute to the achievement of regional and global goals:
1. Response to geopolitical volatility and security challenges: The Prime Minister hopes to see EU’s constructive interaction with all sides to promote cooperation and the atmosphere conducive to regional development. He believes that there is a need for all parties concerned to create diplomatic space that leads to an exit strategy. Thailand proposes a peace initiative by way of separating conflict from economic cooperation and humanitarian assistance in a bid to build upon the success of Black Sea Grain Initiative. The Prime Minister also called on EU to work together with the countries concerned and UN to push ahead a resolution to allow humanitarian air services to be delivered to Ukraine.
2. Green transition for sustainability: Global crises, especially natural disasters, underscore the need to promote green partnership between ASEAN and EU. As ASEAN’s Coordinator for Sustainable Development, Thailand commits to cooperate with EU in promoting technical cooperation, and sharing of knowledge and experiences to elevate ASEAN’s environmental standard. The Prime Minister hopes that environmental standard would not be used as an excuse for unfair trade practices, which will undermine ASEAN’s effort in this endeavor. Thailand also stands ready to promote food security, and is set to host an international conference on global food security and sustainability next year, in which the Prime Minister extended his invitation for all the leaders to participate.
3. Digital transition: Thailand endorses EU’s Global Gateway Initiative to develop quality
Infrastructure, including digital infrastructure, in line with international standards. The Prime Minister also proposes an organization of ASEAN-EU Artificial intelligence (AI) workshop to promote economic and environmental growth.
In closing, the Prime Minister proposed for ASEAN’s engagement in EU’s goods production, and stated that ASEAN and EU cooperation would bring about positive changes to the world.
วันพฤหัสบดีที่ 15 ธันวาคม 2565
รมว.เฮ้ง ส่ง ที่ปรึกษา เปิดติวเข้มสถานประกอบการ จ้างต่างด้าวถูกกฎหมาย ฟื้นเศรษฐกิจประเทศ
รมว.เฮ้ง ส่ง ที่ปรึกษา เปิดติวเข้มสถานประกอบการ จ้างต่างด้าวถูกกฎหมาย ฟื้นเศรษฐกิจประเทศ
วันที่15ธันวาคม2565นายสุชาติชมกลิ่นรัฐมนตรีว่าการกระทรวงแรงงานมอบหมายให้นางธิวัลรัตน์อังกินันทน์ที่ปรึกษารัฐมนตรีว่าการกระทรวงแรงงานเป็นประธานเปิดโครงการเสริมสร้างการรับรู้ให้กับนายจ้างสถานประกอบการแรงงานต่างด้าวและองค์กรภาคีเครือข่ายประจำปีงบประมาณพ.ศ. 2566โดยมีหัวหน้าส่วนราชการหน่วยงานในสังกัดกระทรวงแรงงานจังหวัดเพชรบุรีหน่วยงานที่เกี่ยวข้องและนายจ้างสถานประกอบการและองค์กรภาคีเครือข่ายร่วมให้การต้อนรับณห้องประชุมศักดิเดชน์ชั้น2ศูนย์วิทยพัฒนามหาวิทยาลัยสุโขทัยธรรมมาธิราชอำเภอเมืองจังหวัดเพชรบุรี
นางธิวัลรัตน์กล่าวว่ารัฐบาลภายใต้การนำของท่านพล.อ.ประยุทธ์จันทร์โอชานายกรัฐมนตรีและรัฐมนตรีว่าการกระทรวงกลาโหมและท่านพล.อ.ประวิตรวงษ์สุวรรณรองนายกรัฐมนตรีซึ่งท่านกำกับดูแลกระทรวงแรงงานได้ให้ความสำคัญกับการบริหารแรงงานต่างด้าวสัญชาติกัมพูชาลาวเมียนมาและเวียดนามโดยคำนึงถึงความมั่นคงของประเทศและความปลอดภัยของประชาชนชาวไทยและท่านสุชาติชมกลิ่นรัฐมนตรีว่าการกระทรวงแรงงานได้ให้กรมการจัดหางานเสนอแนวทางแก้ไขปัญหาการจ้างงานแรงงานต่างด้าวให้ถูกกฎหมายเพื่อช่วยเหลือนายจ้าง/สถานประกอบการให้มีแรงงานในการทำงานถูกต้องตามกฎหมายซึ่งมติคณะรัฐมนตรีเมื่อวันที่5กรกฎาคม2565ได้เห็นชอบให้กระทรวงแรงงานบริหารจัดการการทำงานของคนต่างด้าวสัญชาติกัมพูชาลาวเมียนมาและเวียดนามเพื่อรองรับการฟื้นฟูประเทศภายหลังการผ่อนคลายมาตรการป้องกันและควบคุมโรคติดเชื้อไวรัสโคโรนา2019เพราะในปัจจุบันภาคเศรษฐกิจด้านต่างๆของประเทศไทยมีความจำเป็นต้องพึ่งพาแรงงานต่างด้าวในภาคการผลิตเนื่องจากปัญหาการขาดแคลนแรงงานไทยเพราะลักษณะงานบางอย่างคนไทยส่วนใหญ่ไม่ทำเช่นงานหนักงานสกปรกงานอันตรายดังนั้นการจ้างแรงงานต่างด้าวจึงเป็นทางออกของผู้ประกอบการจำนวนมากเพื่อให้ธุรกิจเดินหน้าต่อไปได้โดยเฉพาะแรงงานต่างด้าว3สัญชาติได้แก่กัมพูชาลาวเมียนมาซึ่งเป็นแรงงานที่เข้ามาทำงานในประเทศไทยตามบันทึกความเข้าใจ(MOU)ว่าด้วยการจ้างงานระหว่างประเทศเพื่อทดแทนแรงงานไทยที่ขาดแคลนรวมทั้งแรงงานต่างด้าวที่ลักลอบเข้ามาทำงานโดยผิดกฎหมายถึงแม้ว่าแรงงานต่างด้าวเหล่านี้จะมีประโยชน์และเป็นผลดีต่อเศรษฐกิจประเทศหากไม่ปฏิบัติตามกฎหมายจะมีผลกระทบทั้งในด้านเศรษฐกิจสังคมและความมั่นได้
นางธิวัลรัตน์กล่าวต่อว่าปัจจุบันจังหวัดเพชรบุรีมีแรงงานต่างด้าวเข้ามาทำงานกับนายจ้างสถานประกอบการจำนวน1,968แห่งแรงงานต่างด้าว34,271คนการจัดงานในวันนี้สำนักงานจัดหางานจังหวัดเพชรบุรีจัดขึ้นโดยมีผู้เข้าร่วมเป็นนายจ้างสถานประกอบการแรงงานต่างด้าวจำนวน200คนเพื่อให้นายจ้าง/สถานประกอบการองค์กรภาคีเครือข่ายจะได้รับความรู้ความเข้าใจในข้อบังคับแนวปฏิบัติและกฎหมายเกี่ยวข้องกับการจ้างแรงงานต่างด้าวให้ถูกต้องตามกฎหมายสามารถนำความรู้ไปใช้ประโยชน์เพื่อดำเนินการด้านเอกสารตามขั้นตอนต่างๆได้อย่างถูกต้องครบถ้วนตามที่กำหนดส่งผลให้แรงงานได้รับการคุ้มครองและดูแลเทียบเท่าสากลรวมทั้งเป็นการป้องกันปัญหาการค้ามนุษย์ด้านแรงงานในระดับหนึ่งด้วย
+++++++++++++++++++
กองเผยแพร่และประชาสัมพันธ์
15ธันวาคม2565
วันพฤหัสบดีที่ 15 ธันวาคม 2565
สุขใจให้ออม รอบประชาชน สรุปผลจัดสรรแล้ว ได้รับจัดสรรครบตามวงเงินจองซื้อทุกราย เตรียมจำหน่ายให้นิติบุคคลที่ไม่แสวงหากำไร วันที่ 19 ธันวาคม 2565 เวลา 08.30 น.
เมื่อวันที่ 13-14 ธันวาคม 2565 กระทรวงการคลังเปิดให้ประชาชนจองซื้อพันธบัตรออมทรัพย์ รุ่นสุขใจให้ออม วงเงินรวม 40,000 ล้านบาท โดยใช้การจัดสรรพันธบัตรแบบ Small Lot First ซึ่งเป็นการจัดสรรพันธบัตรให้กับผู้จองซื้อทุกรายอย่างทั่วถึงเพื่อกระจายการถือครอง
เมื่อวันที่ 13-14 ธันวาคม 2565 กระทรวงการคลังเปิดให้ประชาชนจองซื้อพันธบัตรออมทรัพย์ รุ่นสุขใจให้ออม วงเงินรวม 40,000 ล้านบาท โดยใช้การจัดสรรพันธบัตรแบบ Small Lot First ซึ่งเป็นการจัดสรรพันธบัตรให้กับผู้จองซื้อทุกรายอย่างทั่วถึงเพื่อกระจายการถือครองพันธบัตรออมทรัพย์ และให้ผู้จองซื้อทุกท่านที่สนใจได้เป็นเจ้าของพันธบัตรออมทรัพย์ ซึ่งผู้จองซื้อทุกท่านจะได้รับ SMS แจ้งผลการจัดสรรพันธบัตรจากธนาคารตัวแทนจำหน่ายในวันนี้ (15 ธันวาคม 2565)
นางแพตริเซีย มงคลวนิช ผู้อำนวยการสำนักงานบริหารหนี้สาธารณะ เปิดเผยว่า สำนักงานบริหารหนี้สาธารณะ (สบน.) มีความตั้งใจเป็นอย่างยิ่งที่จะกระจายพันธบัตรออมทรัพย์ให้กับประชาชนรายย่อยที่มีความสนใจออมเงินได้อย่างทั่วถึงทุกราย โดยผลการจัดสรรพันธบัตรออมทรัพย์ รุ่นสุขใจให้ออมนี้ มีผู้ได้รับจัดสรรทั้งหมดจำนวน 16,600 ราย และทุกรายได้รับจัดสรรพันธบัตรออมทรัพย์ตามวงเงินที่จองซื้อ
ในการนี้ สบน. ขอขอบคุณประชาชนทุกท่านที่ให้ความสนใจลงทุนพันธบัตรออมทรัพย์ รุ่นสุขใจให้ออม ทั้งนี้ ยังเหลือการจำหน่ายรุ่นสุขใจให้ออม สำหรับนิติบุคคลที่ไม่แสวงหากำไรที่กระทรวงการคลังกำหนด วงเงิน 5,000 ล้านบาท รุ่นอายุ 10 ปี อัตราดอกเบี้ยแบบคงที่ร้อยละ 2.90 ต่อปี จำหน่ายวันที่ 19-20 ธันวาคม 2565 ผู้สนใจสามารถสอบถามเงื่อนไขและวิธีการจัดจำหน่ายเพิ่มเติมได้ที่ธนาคารตัวแทนจำหน่ายทั้ง 4 แห่ง
สำนักพัฒนาตลาดตราสารหนี้ สำนักงานบริหารหนี้สาธารณะ
โทร. 0 2271 7999 ต่อ 5809, 5820/ 0 2265 8050 ต่อ 5304, 5307
วันพฤหัสบดีที่ 15 ธันวาคม 2565
​นายกฯ ร่วมในพิธีลงนามร่างกรอบความตกลง PCA EU-Thai ยกระดับความร่วมมือไทย-อียู ให้ใกล้ชิด เข้มข้น เป็นระบบ
​นายกฯ ร่วมในพิธีลงนามร่างกรอบความตกลง PCA EU-Thai ยกระดับความร่วมมือไทย-อียู ให้ใกล้ชิด เข้มข้น เป็นระบบ
วันนี้ (14 ธ.ค. 2565) เวลา 17.15 น. (ตามเวลาท้องถิ่นกรุงบรัสเซลส์) ณ อาคารยูโรปา กรุงบรัสเซลส์ ราชอาณาจักรเบลเยียม นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมด้วย นายดอน ปรมัตถ์วินัย รองนายกรัฐมนตรีและรัฐมนตรีว่าการกระทรวงการต่างประเทศ และผู้นำฝ่ายสหภาพยุโรป ได้แก่ นายชาร์ล มิเชล ประธานคณะมนตรียุโรป นางอัวร์ซูลา ฟ็อน แดร์ ไลเอิน ประธานคณะกรรมาธิการยุโรป นายเป็ตร์ ฟียาลา นายกรัฐมนตรีเช็ก ในฐานะประธานคณะมนตรีแห่งสหภาพยุโรป และนาย Josep Borrell Fontelles รองประธานคณะกรรมาธิการยุโรปและผู้แทนระดับสูงของสหภาพยุโรป ด้านการต่างประเทศและนโยบายความมั่นคง ร่วมในพิธีลงนามร่างกรอบความตกลงว่าด้วยความเป็นหุ้นส่วนและความร่วมมือรอบด้านระหว่างสหภาพยุโรปและรัฐสมาชิกฝ่ายหนึ่งกับราชอาณาจักรไทยอีกฝ่ายหนึ่ง (Framework Agreement on Comprehensive Partnership and Cooperation between the European Union and its Member States, of the one part, and the Kingdom of Thailand, of the other part) หรือ PCA EU-Thai
โดยร่างกรอบความตกลง PCA นี้ จะช่วยยกระดับความร่วมมือไทย-อียู ให้ใกล้ชิด เข้มข้น และเป็นระบบมากขึ้น รวมทั้ง สร้างกลไกการหารือรอบด้านระหว่างภาคส่วนต่าง ๆ ในประเด็นที่สนใจร่วมกัน
สำหรับผลประโยชน์ต่อไทยจาก PCA มีดังนี้
(1) เพิ่มความสามารถในการแข่งขันด้านเศรษฐกิจของไทยให้สอดคล้องกับมาตรฐานสากลและกระแสการพัฒนาของโลก เป็นพื้นฐานสำคัญที่จะนำไปสู่การเปิดเจรจา FTA ไทย-EU รอบใหม่
(2) เพิ่มการถ่ายทอดองค์ความรู้และแนวปฏิบัติที่เป็นเลิศจาก EU และการเข้าถึงเงินทุนวิจัยและโครงการเสริมสร้างขีดความสามารถต่าง ๆ ของ EU
(3) เป็นโอกาสให้ไทยได้นำเสนอและแลกเปลี่ยนแนวปฏิบัติที่เป็นเลิศในด้านที่ไทยเชี่ยวชาญ เช่น การประกันสุขภาพถ้วนหน้า
(4) สะท้อนว่า ไทยเป็นหุ้นส่วนที่ใกล้ชิดและไว้ใจได้ของ EU ผ่านการยึดถือค่านิยมที่เป็นสากลร่วมกัน
(5) สองฝ่ายมุ่งหวังให้ PCA เป็นเอกสารความตกลงที่มีการนำไปปฏิบัติจริงให้เกิดผลอย่างเป็นรูปธรรม และไทยมุ่งที่จะให้การดำเนินการตามร่างกรอบความตกลงนี้เพื่อให้เป็นก้าวแรกของการยกระดับความสัมพันธ์ไทย-อียู ไปสู่ความเป็น “หุ้นส่วนทางยุทธศาสตร์” ระหว่างกันต่อไป
ทั้งนี้ ร่างกรอบความตกลงฯ ประกอบด้วย 64 ข้อ ส่วนอารัมภบท และส่วนปฏิญญาร่วมครอบคลุมความร่วมมือไทย-สหภาพยุโรป ทั้งในระดับทวิภาคี ภูมิภาค และระหว่างประเทศ ในประเด็นการเมือง เศรษฐกิจ สังคม และสิ่งแวดล้อม โดยจะเป็นแผนงานที่กำหนดทิศทางความสัมพันธ์ มุ่งเพิ่มพูนกรอบการหารือและความร่วมมืออย่างเป็นรูปธรรมระหว่างกัน โดยสองฝ่ายสามารถร่วมกันพัฒนาแผนงานดังกล่าวได้อย่างต่อเนื่องต่อไป
วันพฤหัสบดีที่ 15 ธันวาคม 2565
กระทรวงคมนาคมร่วมรับโล่รางวัลสุดยอดหน่วยงานภาครัฐด้านอำนวยความสะดวกภาคธุรกิจ
ในพิธีมอบรางวัล “สำเภา - นาวาทอง” ประจำปี 2565
นายชยธรรม์ พรหมศร ปลัดกระทรวงคมนาคม ร่วมรับโล่รางวัลสุดยอดหน่วยงานภาครัฐด้านอำนวยความสะดวกภาคธุรกิจในพิธีมอบรางวัล “สำเภา - นาวาทอง” ประจำปี 2565 ประเภทรางวัลหน่วยงานระดับกระทรวง เนื่องจากมีผลการดำเนินการอย่างเป็นรูปธรรม โดยมี ดร.วิษณุ เครืองาม รองนายกรัฐมนตรี เป็นประธานการมอบรางวัล ในวันพุธที่ 14 ธันวาคม 2565 ณ หอประชุมมหาวิทยาลัยหอการค้าไทย
ผลจากการดำเนินการตามนโยบายของรัฐมนตรีว่าการกระทรวงคมนาคม ให้ดำเนินการให้บริการผู้ประกอบการและประชาชนให้เกิดความสะดวก ปลอดภัย รวดเร็ว ตรงเวลา และราคาสมเหตุผล โดยต้องดำเนินการให้ถูกต้องตามระเบียบ กฎหมาย และปรับปรุงพัฒนากฎหมายให้มีความสะดวกคล่องตัวต่อการให้บริการและยึดหลักธรรมาภิบาลเป็นสำคัญ จากการดำเนินการดังกล่าวจึงทำให้ภาคเอกชนได้รับความสะดวกมากขึ้น นำมาซึ่งการได้รับรางวัลรางวัลสุดยอดหน่วยงานภาครัฐด้านอำนวยความสะดวกภาคธุรกิจ ในพิธีมอบรางวัล “สำเภา-นาวาทอง” ประจำปี 2565 ประเภทรางวัลหน่วยงานระดับกระทรวง โดยการจัดพิธีมอบรางวัลฯ ดังกล่าวเป็นความร่วมมือระหว่างหอการค้าไทยและสภาหอการค้าแห่งประเทศไทยในโครงการมอบรางวัลสุดยอดหน่วยงานภาครัฐ ด้านอำนวยความสะดวกภาคธุรกิจ โดยเป็นการมอบรางวัลให้กับหน่วยงานภาครัฐ ที่ได้ดำเนินการปลดล็อคกฎหมาย และกฎระเบียบ (Regulatory Guillotine) ทำให้ภาคธุรกิจสามารถ ลดปัญหาอุปสรรค และมีความสะดวกรวดเร็วในการดำเนินงาน ส่งผลต่อการเพิ่มความสามารถในการแข่งขันทางธุรกิจได้เป็นอย่างดี โดยมีวัตถุประสงค์ของโครงการฯ เพื่อเป็นการคัดเลือกส่วนราชการที่ปรับปรุงกระบวนการงานและลดอุปสรรคในการดำเนินธุรกิจอย่างเห็นผล เพื่อเชิดชูเกียรติและประชาสัมพันธ์หน่วยงานที่ได้รับรางวัล และเพื่อสร้างความร่วมมือและกระบวนการปรับปรุงแก้ไขกฎระเบียบกับหน่วยงานที่เกี่ยวข้อง
ทั้งนี้ ในปีที่ผ่านมากฎหมายและกฎระเบียบที่เกี่ยวข้องกับการอำนวยความสะดวกในการประกอบธุรกิจได้มีการปลดล็อคไปแล้วกว่า 938 กระบวนงาน จาก 1,094 กระบวนงาน สำหรับรางวัล“สำเภา - นาวาทอง” ประจำปี 2565 หอการค้าไทยและสภาหอการค้าแห่งประเทศไทย ได้ให้ความหมายของคำว่า “สำเภา” หมายถึง เรือการค้าจีน “นาวา” หมายถึง น้ำทะเล ซึ่งมีความหมายที่เป็นการสนับสนุนการค้า ดังนั้น “สำเภา - นาวาทอง ” จึงเปรียบเสมือนหอการค้าที่มีหน่วยงานภาครัฐช่วยสนับสนุนด้านการดำเนินธุรกิจเสมอมา สำหรับหน่วยงานที่ได้รับรางวัล “สำเภา - นาวาทอง” ประจำปี 2565 มีจำนวนทั้งสิ้น 34 หน่วยงาน จาก 3 ระดับรางวัล ดังนี้ 1) รางวัลหน่วยงานระดับกระทรวง จำนวน 7 รางวัล 2) รางวัลหน่วยงานระดับกรม จำนวน 19 รางวัล 3) รางวัลหน่วยงานเพิ่มประสิทธิภาพกระบวนการ 8 รางวัล ซึ่งกระทรวงคมนาคมได้ 2 รางวัล ประกอบด้วยรางวัลหน่วยงานระดับกระทรวง และรางวัลหน่วยงานระดับกรม 1 รางวัล คือ กรมเจ้าท่า
วันพฤหัสบดีที่ 15 ธันวาคม 2565
พม. จัดประชุมคณะกรรมการ COMMIT RT มุ่งขับเคลื่อนความร่วมมือการต่อต้านค้ามนุษย์ในอนุภูมิภาคลุ่มแม่น้ำโขง
พม. จัดประชุมคณะกรรมการ COMMIT RT มุ่งขับเคลื่อนความร่วมมือการต่อต้านค้ามนุษย์ในอนุภูมิภาคลุ่มแม่น้ำโขง
วันนี้ (15 ธ.ค. 65) เวลา 09.30 น. นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) ในฐานะหัวหน้าคณะฝ่ายไทย เป็นประธานในพิธีเปิดการประชุมคณะกรรมการประสานความร่วมมือในอนุภูมิภาคลุ่มแม่น้ำโขงเพื่อต่อต้านการค้ามนุษย์ระดับภูมิภาค ( COMMIT Regional Task Force Meeting : COMMIT RTF ) หรือการประชุมคณะกรรมการ COMMIT RTF ซึ่งจัดโดยกองต่อต้านการค้ามนุษย์ สำนักงานปลัดกระทรวง พม. ทั้งนี้ นายประวิทย์ ร้อยแก้ว รองอธิบดีอัยการ สำนักงานคดีค้ามนุษย์ ในฐานะรองหัวหน้าคณะฝ่ายไทย และผู้แทนหน่วยงานที่เกี่ยวข้อง เข้าร่วมประชุม ณ โรงแรมเอส รัชดา เลเชอร์ กรุงเทพฯ และผ่านระบบอิเล็กทรอนิกส์ ร่วมกับผู้แทนประเทศสมาชิก COMMIT ได้แก่ ราชอาณาจักรกัมพูชา สาธารณรัฐประชาชนจีน สาธารณรัฐประชาธิปไตยประชาชนลาว สาธารณรัฐแห่งสหภาพเมียนมา และสาธารณรัฐสังคมนิยมเวียดนาม
นายอนุกูล กล่าวว่า การประชุมคณะกรรมการ COMMIT RTF ครั้งนี้ นับเป็นโอกาสดีที่ประเทศสมาชิก COMMIT ทั้ง 6 ประเทศ จะได้สานต่อเจตนารมณ์และความร่วมมือได้อย่างต่อเนื่อง ผ่านการพูดคุยหารือแบบฉันท์มิตร ทบทวน และแลกเปลี่ยนผลลัพธ์การดำเนินงานในระยะที่ผ่านมา รวมถึงการกำหนดแนวทางที่เหมาะสมและยั่งยืนของกระบวนการ COMMIT ภายใต้ประเด็นหลัก ประกอบด้วย 1) สถานการณ์การค้ามนุษย์ และผลกระทบจากการแพร่ระบาดของโรคโควิด - 19 รวมทั้งความคืบหน้าของการจัดการกับปัญหาดังกล่าว 2) การทบทวนการดำเนินงานตามแผนปฏิบัติการกระบวนการความร่วมมือระดับรัฐมนตรีของประเทศในอนุภูมิภาคลุ่มแม่น้ำโขง เพื่อการต่อต้านการค้ามนุษย์ ระยะที่ 4 (พ.ศ. 2558 - 2565) ที่มีผลบังคับใช้ตั้งแต่ปี 2558 และจะสิ้นสุดระยะเวลาการดำเนินงานตามแผนฯ ปลายเดือนธันวาคม 2565 นี้ ซึ่งจะนำไปสู่การหารือเพื่อวางกรอบแนวทางการพัฒนาแผนปฏิบัติการฯ ระยะที่ 5 ต่อไป
นายอนุกูล กล่าวต่อไปว่า 3) การส่งเสริมความเชื่อมโยงการทำงานระหว่างประเทศสมาชิกแบบพหุภาคี โดยการพัฒนากลไกการส่งต่อ และให้ความช่วยเหลือผู้เสียหายจากการค้ามนุษย์ หรือ TRM (Transnational Referral Mechanism) สำหรับประเทศสมาชิกคอมมิท ซึ่งดำเนินการศึกษาและพัฒนาโดยโครงการพัฒนาแห่งสหประชาชาติ หรือ UNDP (United Nations Development Programme) และ 4) การมองอนาคตร่วมกันเพื่อเสริมสร้างความยั่งยืนของกระบวนคอมมิท เพื่อต่อต้านการค้ามนุษย์ในอนุภูมิภาคลุ่มแม่น้ำโขง
นายอนุกูล กล่าวเพิ่มเติมว่า ตนในฐานะประธาน COMMIT ขอขอบคุณคณะกรรมการ COMMIT ทุกประเทศ ที่เข้าร่วมการประชุมครั้งนี้ และหวังเป็นอย่างยิ่งว่าผลลัพธ์ของการประชุม จะก่อให้เกิดประโยชน์สูงสุดในการขับเคลื่อนดำเนินงานตามกระบวนการ COMMIT เพื่อนำเสนอต่อที่ประชุมระดับรัฐมนตรีของประเทศในอนุภูมิภาคลุ่มแม่น้ำโขงเพื่อต่อต้านการค้ามนุษย์ ครั้งที่ 5 ( 5th Inter - Ministerial Meeting : IMM 5 ) ในวันพรุ่งนี้ต่อไป
วันอาทิตย์ที่ 18 ธันวาคม 2565
18/12/2565
โฆษกรัฐบาลเผย นายกฯ ยินดี รายงาน World Bank ชี้เศรษฐกิจไทยฟื้นตัวเร็วเกินคาด และมีแนวโน้มปรับตัวสูงขึ้นต่อเนื่อง เป็นสัญญาณที่ดี แม้เศรษฐกิจโลกชะลอตัว โดยเป็นผลสำเร็จจากการดำเนินนโยบายของรัฐบาลที่สอดคล้องสถานการณ์
โฆษกรัฐบาลเผย นายกฯ ยินดี รายงาน World Bank ชี้เศรษฐกิจไทยฟื้นตัวเร็วเกินคาด และมีแนวโน้มปรับตัวสูงขึ้นต่อเนื่อง เป็นสัญญาณที่ดี แม้เศรษฐกิจโลกชะลอตัว โดยเป็นผลสำเร็จจากการดำเนินนโยบายของรัฐบาลที่สอดคล้องสถานการณ์ แก้ปัญหาตรงจุด
วันนี้ (วันที่ 18 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยถึงรายงาน Thailand Economic Monitor ฉบับเดือนธันวาคม 2565 ซึ่งจัดทำขึ้นโดยธนาคารโลก (World Bank) ประเมินสถานการณ์เศรษฐกิจไทยไตรมาสที่ 3/2565 โดยระดับ GDP ขยายตัวถึงร้อยละ 4.5 สูงกว่าช่วงก่อนเกิดโควิด-19 และเกินจากที่มีการคาดการณ์ไว้ โดยมีปัจจัยสำคัญจากจำนวนนักท่องเที่ยวต่างชาติที่เพิ่มขึ้นภายหลังการกลับมาเปิดประเทศ และมาตรการลดภาระค่าครองชีพของรัฐบาล
ต่อกรณีดังกล่าว โฆษกประจำสำนักนายกรัฐมนตรี กล่าวว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับทราบรายงานดังกล่าวด้วยความยินดี ถือเป็นสัญญาณที่ดีต่อเศรษฐกิจไทยว่ามีตัวเลขการฟื้นตัวต่อเนื่องอย่างมีเสถียรภาพ แม้ต้องเผชิญกับความท้าทายต่าง ๆ จากภายนอก พร้อมกำชับทุกหน่วยงานที่เกี่ยวข้องเร่งบูรณาการการดำเนินงานเพื่อขับเคลื่อนการฟื้นตัวของเศรษฐกิจไทยในระยะต่อไป ให้มีประสิทธิภาพและภูมิคุ้มกัน สามารถรองรับผลกระทบจากปัจจัยภายนอกได้
ทั้งนี้ รายงานดังกล่าวคาดการณ์เศรษฐกิจไทยในปี 2565 จะขยายตัวร้อยละ 3.4 เพิ่มขึ้นจากเดิมที่คาดการณ์ไว้ร้อยละ 2.9 และคาดการณ์ว่าในปี 2566 เศรษฐกิจไทยจะฟื้นตัวต่อเนื่องที่ร้อยละ 3.6 โดยมีปัจจัยสนับสนุนหลักจากภาคการท่องเที่ยว การลงทุน การบริโภคของภาคเอกชนที่ฟื้นตัว และการจ้างงานคาดว่าจะกลับสู่ระดับก่อนการระบาด ซึ่งจะเป็นปัจจัยสนับสนุนให้เกิดการใช้จ่ายของผู้บริโภคอย่างต่อเนื่อง นอกจากนี้ รายงานฯ ระบุว่า ระบบการเงินโดยรวมของไทยยังคงมีเสถียรภาพ การขาดดุลการคลังที่ลดลงและการฟื้นตัวของเศรษฐกิจ จะส่งผลให้สัดส่วนหนี้สาธารณะต่อ GDP ค่อย ๆ ลดลงอยู่ในระดับที่มีความยั่งยืน อย่างไรก็ดี ในปี 2566 ธนาคารโลกมองว่า ยังคงมีความท้าทายจากปัจจัยภายนอกที่อาจส่งผลกระทบต่อการฟื้นตัวทางเศรษฐกิจของไทย โดยเฉพาะการชะลอตัวของเศรษฐกิจโลก อัตราเงินเฟ้อและแรงกดดันด้านราคาที่คาดว่าจะยังคงอยู่ในระดับสูง
“นายกรัฐมนตรีขอบคุณทุกหน่วยงานที่ร่วมแรงร่วมใจกันทำงานเพื่อเศรษฐกิจของประเทศจนเห็นผลสำเร็จเป็นสัญญาณที่ดี ทั้งนี้ นายกรัฐมนตรีกำชับทุกหน่วยงานเตรียมพร้อมเศรษฐกิจไทยในระยะต่อไป ผลักดันภาคการท่องเที่ยว เพิ่มประสิทธิภาพนโยบายการคลัง และมุ่งช่วยเหลือกลุ่มคนที่ได้รับผลกระทบแบบเฉพาะเจาะจงมากขึ้น เพื่อกระตุ้น ฟื้นฟูเศรษฐกิจอย่างต่อเนื่อง นายกรัฐมนตรีเชื่อมั่นว่า หากทุกฝ่ายร่วมมือกันมั่นใจว่าไทยจะฟื้นตัวได้อย่างมีเสถียรภาพและยั่งยืน” นายอนุชาฯ กล่าว
วันอาทิตย์ที่ 18 ธันวาคม 2565
18/12/2565
​นายกฯหนุน ศอ.บต.จับมือเชฟชุมพล ดัน “น้ำบูดูสายบุรี” สู่ตลาดโลก รังสรรค์เมนูขยายตลาดกลุ่มใหม่
​นายกฯหนุน ศอ.บต.จับมือเชฟชุมพล ดัน “น้ำบูดูสายบุรี” สู่ตลาดโลก รังสรรค์เมนูขยายตลาดกลุ่มใหม่
นางสาวรัชดา ธนาดิเรก รองโฆษกประจำสำนักนายกรัฐมนตรี ในฐานะกรรมการผู้แทนพิเศษของรัฐบาลในการแก้ปัญหาจังหวัดชายแดนใต้ เปิดเผยว่า นายกรัฐมนตรี พลเอกประยุทธ์ จันทร์โอชา ชื่นชมความร่วมมือจากทุกภาคส่วนในการผลักดัน soft power อัตลักษณ์ท้องถิ่นจังหวัดชายแดนใต้ เพื่อสร้างมูลค่าทางเศรษฐกิจ เพื่มรายได้แก่ประชาชน โดยล่าสุด ศูนย์อำนวยการบริหารจังหวัดชายแดนภาคใต้ (ศอ.บต.) มีโครงการเรือธง “สายบุรี บูดู สู่ตลาดโลก” ซึ่งจะร่วมมือกับเชฟชุมพล แจ้งไพร ในการพัฒนารสชาติน้ำบูดูให้ตรงกับรสนิยมผู้บริโภคต่างชาติมากขึ้น รวมถึงพัฒนาเมนูอาหารที่มีน้ำบูดูเป็นส่วนประกอบให้หลากหลาย เพื่อส่งเสริมการบริโภค สร้างความสนใจจากผู้บริโภคกลุ่มใหม่
นางสาวรัชดา กล่าวว่า น้ำบูดูเป็นมรดกทางวัฒนธรรมของชาวมลายูมุสลิมทั้งในพื้นที่จังหวัดชายแดนใต้และมาเลเซีย และเป็นสินค้าเศรษฐกิจของคนในพื้นที่ ผลิตเป็นอุตสาหกรรมส่งในประเทศและส่งออกไปยังหลายประเทศ เช่น มาเลเซีย และอินโดนีเซีย ทั้งนี้ พลเรือตรี สมเกียรติ ผลประยูร เลขาธิการ ศอ.บต. ได้รายงานต่อนายกรัฐมนตรีว่า ตลาดส่งออกสินค้าน้ำบูดูของไทยมีโอกาสเติบโตอีกมาก ทางศอ.บต.จึงกำหนดโครงการเรือธงขับเคลื่อนเพื่อส่งเสริมการบริโภคในประเทศและขยายตลาดสู่ตลาดฮาลาลทั่วโลกให้มากยิ่งขึ้น โดยเลือกน้ำบูดู อ.สายบุรี จ.ปัตตานี เป็นพื้นที่นำร่อง เพราะเป็นแหล่งผลิตใหญ่ เป็นต้นน้ำในการพัฒนาน้ำบูดูให้เป็นที่รู้จัก ที่ผ่านมามีการแปรรูปให้ทานง่ายขึ้น เช่น ทำเป็นผงบรรจุซอง อัดแท่งใส่กล่อง เพื่อยืดอายุการรับประทาน มีหลายระดับความเค็มให้เลือก และพัฒนาให้เป็นส่วนผสมของอาหารอื่นๆ
ภายใต้โครงการ “สายบุรี บูดู สู่ตลาดโลก” ทางศอ.บต จะเป็นหลักในการขับเคลื่อนร่วมกับส่วนราชการต่างๆ ภาคเอกชน และประชาชน มีเชฟชุมพลฯ เป็นผู้ให้คำแนะนำเรื่องคุณภาพ รสชาติ และรังสรรค์เมนูน้ำบูดูเพื่อส่งเสริมการบริโภค เพิ่มเติมจาก ข้าวยำ บูดูทรงเครื่อง ซึ่งเป็นที่รู้จักโดยทั่วไปเป็นอย่างดี ขณะที่ภาคเอกชนที่จะเข้าร่วม จะต้องมีโรงงานที่กระบวนการผลิตได้มาตราฐานสากลและฮาลาล ทั้งนี้ ยังมีกลุ่มวิสาหกิจชุมชนซึ่งเป็นองค์ประกอบสำคัญในห่วงโซ่การผลิตด้วย นั่นหมายความว่า โครงการนี้จะสามารถสร้างอาชีพและรายได้แก่ประชาชนในละแวกได้เป็นจำนวนมาก ครอบคลุมกลุ่มชาวประมง เกษตรกร และกลุ่มแม่บ้าน ส่งผลต่อการยกระดับคุณภาพชีวิตคนในชุมชนอย่างยั่งยืน
“เมื่อวันศุกร์ที่ผ่านมา ในงานแถลงผลงานการขับเคลื่อนการพัฒนาจังหวัดชายแดนใต้ ที่ทำเนียบรัฐบาล นายกฯได้สั่งซื้อน้ำบูดูจากบูธที่มาร่วมแสดงผลงาน ท่านบอกว่าชอบทาน และยังกล่าวให้ความเชื่อมั่นว่า น้ำบูดู จะเป็นอีกหนึ่งสินค้าsoft power ที่จะสร้างชื่อเสียง สร้างรายได้แก่คนในพื้นที่อย่างแน่นอน โดยเฉพาะการส่งออกไปยังตลาดฮาลาล เพราะสินค้าจากประเทศไทยมีชื่อเสียงดีอยู่แล้ว รัฐบาลให้การสนับสนุนอย่างเต็มที่ เพื่อชีวิตความเป็นอยู่ที่ดีและสันติสุขอันยั่งยืนของปลายด้ามขวานไทย” นางสาวรัชดา กล่าว
วันเสาร์ที่ 17 ธันวาคม 2565
‘รมช.มนัญญา’ ชื่นชมสหกรณ์วัดจันทร์ ชูความสำเร็จซูเปอร์มาร์เก็ตสหกรณ์
‘รมช.มนัญญา’ ชื่นชมสหกรณ์วัดจันทร์ ชูความสำเร็จซูเปอร์มาร์เก็ตสหกรณ์ ยอดขายสินค้าเกษตรกว่า 1.6 ล้านบาท
‘รมช.มนัญญา’ชื่นชมสหกรณ์วัดจันทร์ชูความสำเร็จซูเปอร์มาร์เก็ตสหกรณ์ยอดขายสินค้าเกษตรกว่า1.6ล้านบาท
นางสาวมนัญญาไทยเศรษฐ์รัฐมนตรีช่วยว่าการกระทรวงเกษตรและสหกรณ์ลงพื้นที่ตรวจเยี่ยมและพบปะสมาชิกสหกรณ์วัดจันทร์จำกัดสหกรณ์แห่งแรกของประเทศไทยตามโครงการขับเคลื่อนนโยบายการผลิตและการตลาดสินค้าเกษตรผ่านกลไกสหกรณ์ของกระทรวงเกษตรและสหกรณ์โดยมีนายวาทิตปัญญาคมรองผู้ว่าราชการจังหวัดพิษณุโลกนายวิศิษฐ์ศรีสุวรรณอธิบดีกรมส่งเสริมสหกรณ์ผู้บริหารกรมส่งเสริมสหกรณ์นายประภาสงามสงวนจำกัดประธานกรรมการสหกรณ์วัดจันทร์จำกัดหัวหน้าส่วนราชการเกษตรกรสมาชิกสหกรณ์เข้าร่วมณสหกรณ์วัดจันทร์จำกัดอ.เมืองจ.พิษณุโลก
รัฐมนตรีช่วยว่าการกระทรวงเกษตรและสหกรณ์กล่าวว่าได้เน้นย้ำนโยบายด้านสหกรณ์คือต้องเพิ่มประสิทธิภาพคุณภาพของผลผลิตลดความเสียหายจากกระบวนการผลิตสร้างมูลค่าเพิ่มให้ผลผลิตของสหกรณ์และกลุ่มเกษตรกรเพื่อความมั่นคงในอาชีพของสมาชิกโดยรวมซึ่งที่ผ่านมากระทรวงเกษตรฯได้สนับสนุนงบประมาณกว่า5ล้านบาทให้กับสหกรณ์วัดจันทร์จำกัดสร้างฉางลานตากและยังสนับสนุนเงินกู้ดอกเบี้ยต่ําเพื่อส่งเสริมให้มีการรวบรวมผลผลิตการเกษตรและจัดหาสินค้ามาจําหน่ายเป็นเงินกว่า44ล้านบาทวันนี้จึงอยากให้สหกรณ์เป็นที่พึ่งช่วยเหลือสมาชิกเกษตรกรโดยใช้ปัจจัยการผลิตพื้นฐานและเงินกู้ดอกเบี้ยต่ําให้เกิดประโยชน์สูงสุด”รมช.มนัญญากล่าว
ทั้งนี้ในการขับเคลื่อนการตลาดสินค้าเกษตรผ่านกลไกสหกรณ์สหกรณ์วัดจันทร์จำกัดได้ดำเนินธุรกิจในรูปแบบซูเปอร์มาร์เก็ตสหกรณ์ซึ่งเน้นการนำผลผลิตทางการเกษตร,ผลไม้ตามฤดูกาล,ผลิตภัณฑ์เกษตรแปรรูปจากสมาชิกสหกรณ์ทั้งในและต่างจังหวัดมาจำหน่ายให้กับสมาชิกและประชาชนทั่วไปโดยมีรูปแบบการจัดจำหน่ายณบริเวณด้านหน้าสหกรณ์รถโมบายจำหน่ายสินค้าเคลื่อนที่และช่องทางออนไลน์ซึ่งในปีที่ผ่านมาสหกรณ์มียอดจำหน่ายสินค้าเป็นจำนวนเงินทั้งสิ้น1,689,986บาทซึ่งกิจกรรมดังกล่าวถือว่าประสบความสำเร็จเป็นอย่างดี
โอกาสนี้รมช.เกษตรฯได้มอบใบประกาศนียบัตรผู้นำสมาชิกดีเด่นและสมาชิกดีเด่นของสหกรณ์วัดจันทร์จำกัดให้กับสมาชิกสหกรณ์ที่ได้รับรางวัลรวมทั้งสิ้น16รายและได้เยี่ยมชมโครงการซูเปอร์มาร์เก็ตของสหกรณ์การจำหน่ายผลผลผลิตจากเกษตรกรสมาชิกจากการเชื่อมโยงสินค้าจากสหกรณ์ต่างๆทั้งในจังหวัดพิษณุโลกและต่างจังหวัดอาทิส้มโอจากสหกรณ์การเกษตรบางคนทีจำกัดจังหวัดสมุทรสาคราม,ทุเรียนจากสหกรณ์การเกษตรบ้านฉางจำกัดและสหกรณ์นิคมวังไทรจังหวัดระยอง,แตงโมและข้าวโพดหวานผลิตภัณฑ์จากเกษตรกรสมาชิกสหกรณ์วัดจันทร์จำกัดเป็นต้นและได้ร่วมจัดกระเช้าของขวัญปีใหม่กับสมาชิกสหกรณ์เพื่อเป็นการประชาสัมพันธ์“โครงการส่งความสุขในเทศกาลปีใหม่ด้วยสินค้าสหกรณ์ปี2566”
สำหรับสหกรณ์วัดจันทร์จำกัดเป็นสหกรณ์แห่งแรกของประเทศไทยก่อตั้งเมื่อวันที่26กุมภาพันธ์2459สหกรณ์ได้ดำเนินกิจกรรมสหกรณ์ในการดูแลสมาชิกสหกรณ์ในพื้นที่อำเภอเมืองจังหวัดพิษณุโลกปัจจุบันมีสมาชิกสามัญ4,690คนสมาชิกสมทบ2,755คนรวมทั้งสิ้น7,445คนโดยมีรูปแบบธุรกิจที่ให้บริการ4รูปแบบประกอบด้วย1.ธุรกิจสินเชื่อ2.ธุรกิจจัดหาสินค้ามาจำหน่ายให้กับสมาชิก3.ธุรกิจรวบรวมข้าวเปลือกและ4.ธุรกิจแปรรูป(น้ำดื่ม)โดยสถานะทางการเงินณปีบัญชีล่าสุด31มีนาคม2565สหกรณ์มีทุนดำเนินงานทั้งสิ้น376,443,772.09บาทมีทุนเรือนหุ้นของสมาชิกจำนวน86,100,840บาทผลประกอบการมีกำไร3,843,934.60บาท
วันอาทิตย์ที่ 18 ธันวาคม 2565
18/12/2565
ผลการออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจำปี 2565
ผลการออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจำปี 2565
วันที่ 18 ธันวาคม 2565 เวลา 16.15 น. นายบุญชอบ สุทธมนัสวงษ์ ปลัดกระทรวงแรงงาน ร่วมเป็นสักขีพยานการหมุนวงล้อออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจำปี 2565 โดยมี นางสาวบุปผา เรืองสุด รองปลัดกระทรวงแรงงาน ในฐานะนายกสมาคมแม่บ้านกระทรวงแรงงาน นางบุปผา พันธุ์เพ็ง รองปลัดกระทรวงแรงงาน นางโสภา เกียรตินิรชา หัวหน้าผู้ตรวจราชการกระทรวงแรงงาน นางดรุณี นิธิทวีกุล ผู้ตรวจราชการกระทรวงแรงงาน ในฐานะผู้ช่วยนายกสมาคมฯ พร้อมด้วย ผู้บริหารระดับสูงกระทรวงแรงงาน ร่วมเป็นสักขีพยานด้วย ณ เวทีกลาง เวที 2 สวนลุมพินี
สำหรับผลการออกรางวัลสลากกาชาดไทย “บัตรแรงงานเชิญรับโชค” กระทรวงแรงงาน ประจำปี 2565 มีดังนี้
รางวัลที่ 1 รถยนต์นั่งส่วนบุคคล ยี่ห้อ New Mazda 2 1.3 c จำนวน 1 รางวัล เลขที่ออก 50745
รางวัลที่ 2 สร้อยคอทองคำหนัก 2 บาท จำนวน 3 รางวัล เลขที่ออก 19182, 40879, 54818
รางวัลที่ 3 สร้อยคอทองคำหนัก 1 บาท จำนวน 5 รางวัล เลขที่ออก
34361, 43247, 51194, 35944, 49576
รางวัลที่ 4 สร้อยคอทองคำหนัก 2 สลึง จำนวน 8 รางวัล เลขที่ออก
11906, 34961, 43108, 19944,
39607, 47814, 21689, 41766
รางวัลเลขท้าย 3 ตัว หมุน 1 ครั้ง สร้อยคอทองคำหนัก 1 สลึง จำนวน 45 รางวัล เลขที่ออก 625
ทั้งนี้ ผู้ที่ถูกรางวัลสามารถนำใบสลากพร้อมด้วยบัตรประจำตัวประชาชนไปรับรางวัลได้ตั้งแต่วันที่ 19 ธันวาคม 2565 – 17 มีนาคม 2566 ระหว่างเวลา 09.00 - 16.00 น. โดยติดต่อขอรับรางวัลที่ กองกลาง สำนักงานปลัดกระทรวงแรงงาน ชั้น 4 กระทรวงแรงงาน ถนนมิตรไมตรี ดินแดงกรุงเทพมหานคร โทรศัพท์ : 022321144, 022321157 (ทั้งนี้หากพ้นกำหนดแล้วถือว่าสละสิทธิ์ในการรับรางวัล และมอบรางวัลให้กับสภากาชาดไทย) นอกจากนี้ยังสามารถตรวจผลการออกรางวัลเพิ่มเติมได้ที่ บอร์ดประชาสัมพันธ์ ชั้นล่าง อาคารกระทรวงแรงงาน สำนักงานแรงงานจังหวัด และศาลากลางจังหวัดทุกจังหวัด และทางเว็บไซต์กระทรวงแรงงาน https://www.mol.go.th
+++++++++++++++++++++
กองเผยแพร่และประชาสัมพันธ์
18 ธันวาคม 2565
วันอาทิตย์ที่ 18 ธันวาคม 2565
18/12/2565
​โฆษกรัฐบาลเผย นายกฯปลื้ม ประเทศไทย คว้ารางวัล 14th annual Agoda Gold Circle Awards (GCA) ประเทศที่มีที่พักได้รางวัลมากที่สุด
​โฆษกรัฐบาลเผย นายกฯปลื้ม ประเทศไทย คว้ารางวัล 14th annual Agoda Gold Circle Awards (GCA) ประเทศที่มีที่พักได้รางวัลมากที่สุด
วันนี้ (วันที่ 18 ธันวาคม 2565) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจำสำนักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ในการประกาศรางวัล 14th annual Agoda Gold Circle Awards (GCA) ไทยเป็นประเทศที่มีที่พักได้รางวัลมากที่สุด จากแพลตฟอร์มจองที่พักยอดนิยม Agoda โดยประเทศไทยได้รับรางวัลนี้ ติดต่อกันเป็นปีที่ 4 แล้ว
โฆษกประจำสำนักนายกรัฐมนตรีเปิดเผยว่า เป็นรางวัลที่มอบให้แก่ที่พักที่เป็นหนึ่ง โดยผลสำรวจของรางวัลนี้ประเมินจากรีวิวของแขกผู้เข้าพักจริงต่อองค์ประกอบหลายๆ ด้าน ได้แก่ ความคุ้มค่า ราคา การบริการ และความยืดหยุ่น (flexibility) โดย Agoda จะมอบเครื่องหมาย Gold Circle Award ในหน้าเพจ ได้เครดิต Agoda Growth Express (AGX) ซึ่งจะช่วยให้โรงแรม รีสอร์ท หรือที่พักต่างๆ มีความโดดเด่น และสามารถค้นหาในแพลตฟอร์มได้ง่ายขึ้น นอกจากนี้ Agoda จะบริจาคต้นไม้กว่า 5,000 ต้น ให้กับ World Wide Fund for Nature (WWF) ในนามของผู้ที่ชนะรางวัล GCA อีกด้วย
รางวัลเหล่านี้ เป็นผลสืบเนื่องจากนโยบายผ่อนคลายมาตรการด้านการท่องเที่ยวในช่วงเวลาที่เหมาะสม โดยทำให้มีนักท่องเที่ยวเดินทางเข้าประเทศไทยอย่างต่อเนื่อง ซึ่งเมื่อวันที่ 10 ธันวาคม 2565 ที่ผ่านมา ประเทศไทยได้จัดงาน “Amazing Thailand 10 Million Celebrations” เพื่อฉลองที่ในปีนี้ มีนักท่องเที่ยวมาเยือน ประเทศไทยครบ 10 ล้านคน และมีแนวโน้มว่าจะมีจำนวนมากขึ้นในปีต่อ ๆ ไป
โดยประเทศไทยนั้นเป็นจุดมุ่งหมายที่สำคัญที่นักท่องเที่ยวต้องการมาเยือน เนื่องจากประเทศไทย มีธรรมชาติที่สวยงาม วัฒนธรรมอันดีงาม อีกทั้งผู้คนยังเป็นมิตร ซึ่งสร้างความประทับใจให้กับนักท่องเที่ยวเป็นอย่างมากแล้ว ที่พักที่สวยงาม ตอบโจทย์ความต้องการของนักท่องเที่ยว และมีการบริการที่เป็นมิตรกับผู้มาพัก ก็เป็นส่วนสำคัญที่ทำให้นักท่องเที่ยวติดใจการเดินทางมาเที่ยวประเทศไทย
"นายกรัฐมนตรีชื่นชมถึงศักยภาพของภาคอุตสาหกรรมการท่องเที่ยวไทย ซึ่งเกิดจากการทำงานอย่างหนักของหน่วยงานที่เกี่ยวข้อง ทั้งโรงแรม ที่พัก รีสอร์ท ในรูปแบบต่าง ๆ อุตสาหกรรมการบินและขนส่ง บริษัททัวร์ ธุรกิจนำเที่ยว กิจกรรมเพื่อการท่องเที่ยว ที่ให้ความร่วมมือกับนโยบายของรัฐบาล จนสามารถผ่านพ้นวิกฤตมาเข้าสู้ช่วงความฟื้นฟูด้วยกันได้ การที่ไทยเป็นประเทศที่มีที่พักรับรางวัล Agoda Gold Circle Awards มากที่สุด ติดต่อกันเป็นปีที่ 4 เป็นข้อพิสูจน์ว่า ภาคอุตสาหกรรมการท่องเที่ยวไทยมีมาตรฐาน เป็นอุตสาหกรรมที่เข้มแข็ง พร้อมปรับตัว และเป็นที่นิยมในกระแสโลก และขอขอบคุณทุกหน่วยงานทั้งภาครัฐและเอกชนที่ร่วมมือกันช่วยฟื้นฟูการท่องเที่ยวของไทย" นายอนุชาฯ กล่าว
วันอาทิตย์ที่ 18 ธันวาคม 2565
18/12/2565
“ธนกร”เผย”นายกฯ”กำชับทุกหน่วยงานช่วยชาวบ้านประสบอุทกภัยที่ภาคใต้ สงขลา นครศรีธรรมราช ท่วมหนัก
“ธนกร”เผย”นายกฯ”กำชับทุกหน่วยงานช่วยชาวบ้านประสบอุทกภัยที่ภาคใต้ สงขลา นครศรีธรรมราช ท่วมหนัก
นายธนกร วังบุญคงชนะ รัฐมนตรีประจำสำนักนายกรัฐมนตรี เปิดเผยว่า พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยและไม่นิ่งนอนใจในปัญหาความเดือดร้อนของพี่น้องประชาชน ที่ได้รับผลกระทบจากฝนที่ตกหนักหลายพื้นที่ภาคใต้ ส่งผลให้เกิดสถานการณ์น้ำท่วมฉับพลัน อาทิ จังหวัดนครศรีธรรมราช และสงขลา จำนวนหลายจุด ซึ่งตนเองเพิ่งลงพื้นที่ตรวจราชการและติดตามความพร้อมการรับมือสถานการณ์อุทกภัย ณ จังหวัดสงขลา เมื่อวันเสาร์ที่ 17 ธันวาคม 2565 และลงพื้นที่จังหวัดนครศรีธรรมราชเมื่อสัปดาห์ที่ผ่านมา (9 ธันวาคม 2565) และได้ติดตามการแก้ไขปัญหาความเดือดร้อนของประชาชนที่ประสบอุทกภัย โดยได้รายงานถึงสถานการณ์ล่าสุด รวมถึงความเดือดร้อนที่พี่น้องกำลังเผชิญอยู่ให้กับท่านนายกฯ ทราบ และท่านนายกฯ ได้กำชับให้ทุกหน่วยงานเข้าไปช่วยแก้ไขปัญหาและเยียวยา รวมถึงหามาตรการช่วยเหลือหลังจากสถานการณ์กลับเข้าสู่ภาวะปกติแล้วให้ถูกจุดและรวดเร็วที่สุดอย่างเร่งด่วนให้ทันท่วงที
โดยขณะนี้หน่วยงานที่เกี่ยวข้องได้ระดมกำลังเข้าช่วยเหลือพื้นที่ที่ได้รับผลกระทบอย่างเต็มที่ทั้งหน่วยงานปภ.ในจังหวัดได้ประสานงานกับองค์กรปกครองส่วนท้องถิ่น และหน่วยทหารที่ตั้งอยู่ในพื้นที่ได้ออกไปช่วยเหลือบรรเทาผลกระทบในเบื้องต้น เป็นการเร่งด่วนแล้ว พร้อมทั้งให้หน่วยงานที่เกี่ยวข้องเฝ้าระวังน้ำล้นตลิ่ง ตามลุ่มน้ำสายสำคัญใน จ.สุราษฎร์ธานี จ.สงขลา จ.ปัตตานี จ.ยะลา และ จ.นราธิวาส
ทั้งนี้ นายกรัฐมนตรี ได้กำชับให้หน่วยงานเกี่ยวข้องเฝ้าระวัง เตรียมความพร้อม ช่วยเหลือประชาชนพื้นที่เสี่ยงและการเตรียมพร้อมรับสถานการณ์ ไปจนถึงวันที่ 20 ธันวาคม 2565 อีกทั้งได้สั่งการทุกหน่วยงานที่เกี่ยวข้องติดตามสภาพอากาศและสถานการณ์น้ำในพื้นที่อย่างใกล้ชิด โดยเฉพาะการบริหารจัดการน้ำ การแจ้งเตือนประชาชน การเผชิญเหตุและการให้ความช่วยเหลือประชาชน เพื่อลดผลกระทบจากสถานการณ์ที่เกิดขึ้น ซึ่งทางรัฐบาลพร้อมที่จะดูแลให้ความช่วยเหลือ เยียวยาทุกครัวเรือนอย่างรวดเร็ว ทั่วถึง และครอบคลุมมากที่สุด พร้อมขอเป็นกำลังใจแก่เจ้าหน้าที่ผู้ปฏิบัติงานในทุกระดับที่ร่วมกันปฏิบัติงานอย่างเต็มที่ รวมถึงพี่น้องประชาชนผู้ประสบอุทกภัย สามารถติดตามสายด่วนกรมป้องกันและบรรเทาสาธารณภัย หมายเลข 1784 ได้ตลอด 24 ชั่วโมง รวมทั้งสื่อของกรมประชาสัมพันธ์ ทั้งสื่อวิทยุโทรทัศน์ , วิทยุกระจายเสียง , สื่อออนไลน์ ที่จะเป็นสื่อกลางแจ้งเตือนภัยไปยังพี่น้องประชาชน เพื่อให้ได้รับการอพยพในพื้นที่ประสบภัยและได้รับการช่วยเหลืออย่างทันท่วงที
วันอาทิตย์ที่ 18 ธันวาคม 2565
18/12/2565
เตือนผู้ประกอบการ ร้านค้า จัดกระเช้าปีใหม่มีคุณภาพจำหน่ายให้ประชาชน เผย อย. กรมการค้าภายในส่งทีมสแกนทุกพื้นที่ทั่วประเทศหากพบกระทำผิดดำเนินการตามกฎหมายทันที
เตือนผู้ประกอบการ ร้านค้า จัดกระเช้าปีใหม่มีคุณภาพจำหน่ายให้ประชาชน เผย อย. กรมการค้าภายในส่งทีมสแกนทุกพื้นที่ทั่วประเทศหากพบกระทำผิดดำเนินการตามกฎหมายทันที ขณะ สคบ. มีช่องทางให้ประชาชนร้องเรียนผ่านเว็บไซต์ แอปพลิเคชั่น OCPB Connect และสายด่วน 1166
น.ส.ไตรศุลี ไตรสรณกุล รองโฆษกประจำสำนักนายกรัฐมนตรี กล่าวว่า เนื่องด้วยเทศกาลปีใหม่ที่กำลังจะมาถึง ทำขณะนี้ประชาชนได้มีการจับจ่ายใช้สอยเพื่อจัดหาของขวัญมากขึ้น รัฐบาลขอเตือนผู้ประกอบการ ร้านค้าต่างๆ ให้จัดสินค้า โดยเฉพาะกระเช้าปีใหม่ที่มีคุณภาพจำหน่ายแก่ประชาชน โดยขณะนี้หน่วยงานที่ดูแลคุ้มครองประชาชนจากการจำหน่ายสินค้า บริการ ได้มีการดูแลตรวจสอบห้างร้านต่างๆ ทั่วประเทศอย่างใกล้ชิด
โดยสำนักงานคณะกรรมการอาหารและยา (อย.) ได้ร่วมกับสาธารณสุขจังหวัดทั่วประเทศลงพื้นที่ตรวจสอบกระเช้าของขวัญ พร้อมกับให้คำแนะนำในการเลือกซื้อแก่ประชาชนว่าจะต้องเลือกกระเช้าที่มีลักษณะห่อหุ้มในสภาพที่ดี มีสลากแสดงรายการผลิตภัณฑ์ รายละเอียด เช่น ประเภท ชิดของผลิตภัณฑ์ วันเดือนปีที่ผลิตและวันหมดอายุ
น.ส.ไตรศุลี กล่าวว่า ขณะที่กรมการค้าภายในได้ประสานพาณิชย์จังหวัดทั่วประเทศส่งทีมสายตรวจเฉพาะกิจสำรวจทั้งราคาและคุณภาพกระเช้าของขวัญตามห้างสรรพสินค้า ร้านค้าในจังหวัดต่างๆ เพื่อให้ความมั่นใจว่าประชาชนจะได้รับความเป็นธรรมจากการซื้อสินค้าและบริการในช่วงเทศกาลปีใหม่ ที่มักมีการนำสินค้ามาจัดโปรโมชั่น ลดราคา ซึ่งต้องมีการตรวจสอบและกำชับทั้งในเรื่องการปิดป้ายแสดงราคา ที่ชัดเจน มีการแสดงรายการสินค้า ขนาด น้ำหนักต่อหน่วย ปริมาณการบรรจุ วันหมดอายุซึ่งต้องเหลืออายุไม่น้อยกว่า 6 เดือน
“กรมการค้าภายในมีทีมสายตรวจเฉพาะกิจติดตามตรวจสอบคุณภาพสินค้าที่ห้าง ร้านทั่วประเทศจำหน่ายแก่ประชาชน หากตรวจสอบพบการกระทำความผิดเจ้าหน้าที่จะดำเนินการตามกฎหมายอย่างเคร่งครัด เช่น กรณีไม่ปิดป้ายแสดงราคามีโทษปรับไม่เกิน 10,000 บาท กรณีจำหน่ายสินค้าราคาสูงเกินสมควร กักตุนสินค้า และปฏิเสธการจำหน่ายต้องโทษจำคุก 7 ปี ปรับไม่เกิน 140,000 บาท หรือทั้งจำทั้งปรับ และยังมีช่องทางให้ประชาชนร้องเรียนได้หากไม่ได้รับความเป็นธรรมในการซื้อสินค้า ที่สายด่วน กรมการค้าภายใน 1569 หรือสำนักงานพาณิชย์จังหวัดทั่วประเทศ” น.ส.ไตรศุลี กล่าว
น.ส.ไตรศุลี กล่าวว่า ทางด้านสำนักงานคณะกรรมการคุ้มครองผู้บริโภค (สคบ.) ก็มีช่องทางให้ประชาชนร้องเรียนกรณีได้รับบริการหรือซื้อสินค้าแล้วไม่ได้รับความเป็นธรรมหลายช่องทาง ได้แก่ เว็บไซต์ สคบ. ที่ www.ocpb.go.th เข้าไปร้องเรียนที่เมนู ร้องทุกข์และตรวจสอบสถานะ OCPB Complain, แอปพลิเคชั่น OCPB Connect เข้าไปที่ ร้องทุกข์และตรวจสอบสถานะ ซึ่งทั้งส่วนของเว็บไซต์และแอปพลิเคชั่นประชาชนสามารถติดตามสถานะการร้องเรียนได้ด้วยตนเองตลอด 24 ชั่วโมง หรือกรณีสะดวกช่องทางโทรศัพท์ก็สามารถร้องเรียนผ่านสายด่วน สคบ. 1166
วันอาทิตย์ที่ 18 ธันวาคม 2565
ดีอีเอส เตือนระวัง! มิจฉาชีพหลอกลงแอป Remote access อาจสูญเงินหมดบัญชี
ดีอีเอส เตือนระวัง! มิจฉาชีพหลอกลงแอป Remote access อาจสูญเงินหมดบัญชี
ดีอีเอสเตือนประชาชนและนักธุรกิจอย่าหลงเชื่อโหลดแอพพลิเคชันRemote accessเด็ดขาดเนื่องจากมิจฉาชีพอาจถอนเงินจากบัญชีธนาคารออนไลน์ของท่านหมดตัว
​นางสาวนพวรรณหัวใจมั่นโฆษกกระทรวงดิจิทัลเพื่อเศรษฐกิจและสังคมฝ่ายการเมือง(ดีอีเอส)กล่าวว่าจากกรณีที่มิจฉาชีพมีการโทรศัพท์ส่งข้อความSMSและส่งข้อความผ่านโซเชียลมีเดียเชิญชวนให้ประชาชนเจ้าของธุรกิจโหลดแอพพลิเคชันRemote accessลงบนมือถือหรือแจ้งให้ท่านกรอกข้อมูลธุรกิจของท่านผ่านเว็บไซต์กระทรวงพาณิชย์และเว็บไซต์ต่างๆกระทรวงดิจิทัลเพื่อเศรษฐกิจและสังคม(ดีอีเอส)ขอให้ทุกท่านโปรดอย่าหลงเชื่อในการโหลดแอพพลิเคชันRemote accessหรือให้ข้อมูลธุรกิจของท่านกับบุคคลอื่นโดยเด็ดขาดเนื่องจากหากท่านโหลดแอพพลิเคชันหรือกรอกข้อมูลธุรกิจที่สำคัญของท่านแล้วจะทำให้ผู้ไม่หวังดีและมิจฉาชีพสามารถเข้าถึงข้อมูลส่วนตัวข้อมูลบัญชีธนาคารออนไลน์ข้อมูลธุรกิจและข้อมูลอื่นๆที่สำคัญของท่านบนมือถือได้โดยมิจฉาชีพสามารถที่จะเข้าถึงข้อมูลผ่านแอพพลิเคชันและเว็บไซต์ได้
​     นอกจากนี้มิจฉาชีพยังมีการกระทำผิดในรูปแบบต่างๆอาทิถอนเงินจากบัญชีธนาคารของท่านจนหมดโดยที่ท่านไม่รู้ตัวและมิจฉาชีพสามารถที่จะควบคุมการทำธุรกรรมต่างๆบนมือถือของท่านซึ่งจะทำให้ท่านได้รับความเสียหายอีกด้วย กระทรวงดีอีเอสจึงขอให้ท่านโปรดระมัดระวังมิจฉาชีพหากท่านได้รับข้อมูลผิดปกติจากบุคคลที่ไม่คุ้นเคยขอให้ท่านระงับการทำกิจกรรมใดๆเพื่อความปลอดภัยจากการทำกิจกรรมต่างๆผ่านโทรศัพท์ข้อความSMS และสื่อสังคมออนไลน์
​“ทางกระทรวงจะติดตามความเคลื่อนไหวข้อความที่ปิดปรกติในทุกช่องทางอย่างต่อเนื่องหากท่านได้รับการแจ้งข้อมูลที่ผิดปรกติผ่านSMSหรือทางโทรศัพท์เพื่อป้องกันความเสียหายที่จะเกิดขึ้นและขอให้ท่านตระหนักรู้เท่าทันมิจฉาชีพในรูปแบบต่างๆโดยท่านสามารถแจ้งเบาะแสได้ทางสายด่วนโทร1212”และนางสาวนพวรรณกล่าว
_________________
วันอาทิตย์ที่ 18 ธันวาคม 2565
ผู้ช่วย รมว.เกษตร เปิดงานโครงการ “ส้มปลอดภัย คนไทยยิ้มได้ ปีที่ 9 ประกาศความสำเร็จในการขยายจำนวนกลุ่มเกษตรกรที่ร่วมโครงการ
ผู้ช่วย รมว.เกษตร เปิดงานโครงการ “ส้มปลอดภัย คนไทยยิ้มได้ ปีที่ 9 ประกาศความสำเร็จในการขยายจำนวนกลุ่มเกษตรกรที่ร่วมโครงการลดใช้สารเคมี ครอบคลุมพื้นที่เพาะปลูกกว่า 20,000 ไร่ ชี้ปี 2565 รับซื้อผลผลิตกว่า 4,500 ตัน สร้างรายได้มั่นคงให้เกษตรกรไทย
เมื่อวันที่ 16 ธ.ค. 65 นายนราพัฒน์ แก้วทอง ผู้ช่วยรัฐมนตรีประจำกระทรวงเกษตรและสหกรณ์ เป็นประธานเปิดงานโครงการ “ส้มปลอดภัย คนไทยยิ้มได้ ปีที่ 9” โดยบริษัท สยามแม็คโคร จำกัด (มหาชน) ร่วมกับ นายอารยะ โรจนวณิชชากร คณะที่ปรึกษารัฐมนตรีช่วยว่าการกระทรวงสาธารณสุข รศ.ดร.ชัยณรงค์ รัตนกรีฑากุล คณะเกษตร มหาวิทยาลัยเกษตรศาสตร์ ประกาศความสำเร็จในการขยายจำนวนกลุ่มเกษตรกรที่ร่วมโครงการลดใช้สารเคมี ครอบคลุมพื้นที่เพาะปลูกกว่า 20,000 ไร่ พร้อมตรวจเข้มตลอดห่วงโซ่ ตั้งแต่แปลงปลูกถึงมือผู้บริโภค สร้างผลตอบรับดีต่อเนื่อง คาดทั้งปี 2565 รับซื้อกว่า 4,500 ตัน สร้างรายได้มั่นคงให้เกษตรกรไทย
นางศิริพร เดชสิงห์ รองประธานเจ้าหน้าที่บริหาร สายงานการสื่อสารองค์กร บริษัท สยามแม็คโคร จำกัด (มหาชน) กล่าวว่า ส้มเป็นผลไม้ยอดนิยมในทุกฤดูกาล โดยเฉพาะส้มที่ปลูกในประเทศไทยผ่านโครงการ “ส้มปลอดภัย คนไทยยิ้มได้” ที่แม็คโคร ได้ร่วมทำงานกับกระทรวงสาธารณสุข กระทรวงเกษตรและสหกรณ์ ตลอดจนสถาบันการศึกษาอย่างมหาวิทยาลัยเกษตรศาสตร์ และมหาวิทยาลัยแม่โจ้ พัฒนาเกษตรกรให้ยกระดับมาตรฐานการเพาะปลูกเพื่อผลผลิตที่ปลอดภัย ลดการใช้สารเคมี โดยเฉพาะในแหล่งเพาะปลูกสำคัญ อาทิ อ.ฝาง จ.เชียงใหม่ และ จ.แพร่ มาตลอด 9 ปี ส่งผลให้ผลผลิตส้มที่ได้ มีความปลอดภัยยิ่งขึ้น
ชาวสวนส้มปลอดภัยที่ส่งผลผลิตจำหน่ายกับแม็คโคร จะเก็บเกี่ยวผลผลิตในระยะที่ปลอดภัย ภายหลังการใช้สารกำจัดแมลง รวมถึงกระตุ้นให้เกษตรกรใช้ย่าฆ่าแมลงลดน้อยลง เน้นใช้สารชีวภัณฑ์จากสะเดาทดแทน ซึ่งผลผลิตต้องผ่านการตรวจสอบสารเคมีตกค้าง ตั้งแต่ต้นฤดูกาล จนถึงปลายฤดู ด้วยห้องปฎิบัติการรับรองมาตรฐานระดับสากล ISO/IEC 17025 โดยแม็คโคร จะเพิ่มความถี่ในการสุ่มตรวจสินค้าทุกล็อตก่อนออกจากสวน และที่ศูนย์กระจายสินค้า ที่สำคัญข้อมูลความปลอดภัยต่างๆ เหล่านี้ สามารถตรวจสอบย้อนกลับได้ผ่านการสแกนคิวอาร์โค้ด makro i-Trace ที่ติดอยู่ในบรรจุภัณฑ์ หรือป้ายแสดงคิวอาร์โค้ด ณ จุดจำหน่าย สำหรับ สายพันธุ์ส้มในโครงการดังกล่าว เป็นสายพันธุ์ที่ปลูกในประเทศไทย ประกอบด้วย ส้มสายน้ำผึ้ง นัมเบอร์วัน เช้ง เขียวหวาน โอเชี่ยน และคัมควอท ซึ่งในปี 2022 นี้ แม็คโคร รับซื้อส้มปลอดภัยจากชาวสวนมากกว่า 4,500 ตัน
“กระทรวงเกษตรและสหกรณ์ มีภารกิจหลักในการส่งเสริมให้เกษตรกรมีรายได้เพิ่มขึ้น ภายใต้การดำเนินการร่วมกันของกระทรวงเกษตรและสหกรณ์กับกระทรวงพาณิชย์ ผ่านนโยบาย “เกษตรผลิต พาณิชย์ตลาด” พร้อมสนับสนุนให้เกษตรกรทำงานร่วมกับห้างค้าปลีกในการสร้างความปลอดภัยและคุณภาพตลอดห่วงโซ่อาหารจนถึงปากผู้บริโภค” นายนราพัฒน์ กล่าว